Document ID: 32009R0232

KOMISIJAS REGULA (EK) Nr. 232/2009
(2009. gada 19. marts),
kas attiecas uz atļauju jaunā veidā izmantot Saccharomyces cerevisiae NCYC Sc47 kā slaucamu bifeļu barības piedevu (atļaujas turētājs Société Industrielle Lesaffre)
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
tā kā:
(1)
Regulā (EK) Nr. 1831/2003 noteikts, ka piedevu lietošanai dzīvnieku barībā vajadzīga atļauja, kā arī izklāstīts tās piešķiršanas pamatojums un kārtība.
(2)
Saskaņā ar Regulas (EK) Nr. 1831/2003 7. pantu iesniegts pieteikums, lai saņemtu atļauju pielikumā minētajam preparātam. Pieteikumam bija pievienota minētās regulas 7. panta 3. punktā noteiktā informācija un dokumenti.
(3)
Pieteikums attiecas uz preparāta Saccharomyces cerevisiae NCYC Sc47 kā barības piedevas jaunu lietojumu slaucamiem bifeļiem, un to klasificē barības piedevu kategorijā “zootehniskās piedevas”.
(4)
Preparāta Saccharomyces cerevisiae NCYC Sc47 izmantošana piena govīm tika atļauta ar Komisijas Regulu (EK) Nr. 1811/2005 (2), nobarojamiem liellopiem - ar Komisijas Regulu (EK) Nr. 316/2003 (3), (atšķirtiem) sivēniem - ar Komisijas Regulu (EK) Nr. 2148/2004 (4), sivēnmātēm - ar Komisijas Regulu (EK) Nr. 1288/2004 (5), nobarojamiem trušiem - ar Komisijas Regulu (EK) Nr. 600/2005 (6), zirgiem - ar Komisijas Regulu (EK) Nr. 186/2007 (7), piena kazām un piena aitām - ar Komisijas Regulu (EK) Nr. 188/2007 (8), nobarojamiem jēriem - ar Komisijas Regulu (EK) Nr. 1447/2006 (9) un nobarojamām cūkām - ar Komisijas Regulu (EK) Nr. 209/2008 (10).
(5)
Tika iesniegti jauni dati, atbalstot atļaujas pieteikumu piedevu izmantot slaucamiem bifeļiem. Eiropas Pārtikas nekaitīguma iestāde (turpmāk - “iestāde”) 2008. gada 21. oktobra atzinumā (11) secina, ka Saccharomyces cerevisiae NCYC Sc47, ko ražo pieteikuma iesniedzējs Société Industrielle Lesaffre, var uzskatīt par drošu mērķa sugai, patērētājiem un plašākai videi. Turklāt tā secina, ka nav paredzams, ka piedevas izmantošana slaucamiem bifeļiem radīs papildu bīstamību lietotājiem. Saskaņā ar atzinumu minētā viela var ievērojami ietekmēt piena proteīnu satura palielināšanos un šai papildu dzīvnieku kategorijai nav novērojami negatīvi ar iedarbību saistīti rezultāti. Iestāde neuzskata, ka jāparedz īpaša prasība veikt uzraudzību pēc pārdošanas. Iestāde arī pārbaudīja ziņojumu par barībā lietotās piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
(6)
Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj lietot, kā norādīts šīs regulas pielikumā.
(7)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot kā dzīvnieku barības piedevu saskaņā ar pielikumā izklāstītajiem nosacījumiem.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir piemērojama visās dalībvalstīs.
Briselē, 2009. gada 19. martā

Labels: 12
17
6